Llaima (vulkan)
<s>Llaima je jedan od najvećih i najaktivnijih vulkana u Andama u čileanskoj regiji Araucanía.</s>

<s>Karakteristike</s>

<s>Vulkan Llaima nalazi se otprilike 80 km sjeveroistočno od grada Temuca, iz kog se vide njegova tri karakteristična vrha.</s><s>Prostire se u Nacionalnom parku Conguillío, u kom je najviša planina i najveća atrakcija.</s><s>Omiljen je među planinarima i turistima jer je lako dostupan radi skijalištima na njegovim padinama.</s>

<s>Vulkan Llaima nastao je za kvartara u Vatrenom pojasu Pacifika.</s><s>To je kompozitni vulkan visok 3125 m, sa kalderom prekrivenom sa 40 kupa lave i sekundarnim kraterom na 2900 m.
Kako je aktivan od Gornjeg pleistocena, ima dugu historiju nasilnih erupcija, što se jasno vidi na 50 m vulkanskih tufova i magmatska stijena, uz fumarole i solfatare oko kratera.</s>

<s>Što se tiče erupcija od 1852., postoji evidencija za nekih 37, od kojih su one iz 1927. i 1957. bile najžešće.</s><s>Jezuit Diego de Rosales dokumentirao je veliku erupciju koja se dogodila 1640., kao događaj kad su se ribe u jezerima​ kuhale, a obronci gorjeli poput suhog drveta.</s>

<s>Njegovo ime na jeziku lokalnih Mapuche indijanaca - Mapudungun ima dva značenja; uskrsli i jarak.</s>

<s>Na vulkan su se prvi popeli braća Augusto i Carlos Rimbach 1909., ali postoji mogućnost da je to prije njih napravio 
Nijemac Vollmer, koji je zapisao da se popeo na peti vulkan sa lijeve strane gledano od Jezera Ranco.</s>

<s>Izvori</s>

<s>Vanjske veze</s>

<s>Volcán Llaima</s>

<s>Vulkani u Čileu
Araukanija</s>

